ใช้ยาคุมชนิดแปะเมื่อวันที่19 กุมภา ประจำเดือนมาล่าสุด 27 มกรา และได้มีเพศสัมพันธ์หลั่งนอกเมื่อวันที่24 กุมภา จะท้องมั้ยคะ
สวัสดีค่ะ หากไม่ได้เริ่มแปะแผ่นคุมกำเนิดแผ่นแรกภายใน 1-5 วัน นับจากวันแรกที่มีประจำเดือนมา แผ่นแปะคุมกำเนิด ก็จะไม่สามารถออกฤทธิ์ในการป้องกันการตั้งครรภ์ได้ทันที ต้องรออย่างน้อย 7 วันก่อน ดังนั้น หากแปะแผ่นคุมกำเนิดไปในวันที่ 19 ก.พ. แล้วได้มีเพศสัมพันธ์ในวันที่ 24 ก.พ. ก็จะมีโอกาสตั้งครรภ์ได้ โดยหากได้ใช้วิธีการหลั่งนอก ก็จะมีโอกาสตั้งครรภ์ประมาณ 4%-22%ดังนั้น หากแปะต่อเนื่องจนครบ 3 แผ่น(3 สัปดาห์) แล้ว ในช่วงเว้นระยะ 7 วัน หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ